Nyeste Skilderie af Kiøbenhavn, 1811-12-07
(Af Hamb. Corresp.) Engellænderne krydse endnu bestandig uden for Danzigs Havn, aabenbar, for at tilbageholde de franske Capere, som der ere beredte til at løbe ud. 2 Capere manøvrerede d. M. f. M. hele Dagen i en fiendtlig Fregats og en bevæbnet Galtases Paasyn. En fransk Caper indbragte en paa Høiden af Gothland tagen Brig, uden at Fregatten, der i 3 Timer forfulgte ham og bestandig fyrede paa ham, kunde forhindre det. - D. 1 Dec. høitideligholdtes i Hamborg Hs. Maj. den franske Keisers Kronnings dag med største Pomp og Værdighed. - Madrid, d. 6 Nov. D. 26 Oct. er General Mahis Corps blevet angrebet af Marchal Suchet mellem Lirea og Valencia ved Landsbyen Puzol. Regimenterne Africa og Corunna, Skarpskytterne fra Cuenza, Kongens og Dronningens Dragoner og Villa Campas Divisioner have især liidt. General Mahi og Osorio ere blevne tagne til Fanger. D. 28de f. M. har Marchal Suchet opfordret Staden Valencia til Overgivelse. Mange Deserteurer ankomme til Tarancon. - Siden nogen Tid har Marchal Jourdan igjen overtaget Commandoen i denne Hovedstad. - Cadix, d. 27de Oct. Vi have intet Haab mere om, at Beleiringen af denne Plads vil blive ophævet, da de Franske ikke langt fra os have en betydelig Magt under Generalerne Soult og Godinot. En Officier, der har havt Leilighed til at see Fiendens Værker, beretter, at de ere utrolig stærke, især de, der ere oprettede ved Chiclana og St. Marie. Disse Stæders Fortificationer ere nyligen blevne istandsatte af de Franske. De befinde sig bestandigen i Nærheden af Tarifa; General Godinot, der var i St. Roch, har trukket sig mod Østen. – Den engelske Escadre er, paa nogle Fregatter nær, der maa holde sig i stor Afstand, forsvunden fra Toulons Farvande. Der forløber ingen Dag, at jo 10 til 13 Linieskibe under Viceadmiral Emerian ere i Søen. - London, den 16de Nov. Det var i en Dans med Prindsesse Charlotte, at Prinds Regenten, ved at glide med Foden, fik en Contusion i samme. Prindsen kan endnu ikke gaae paa den. - Kjøbmændene i Liverpool agte at indkomme med en Ansøgning om Cabinetsordrernes Ophævelse, og det hedder, at Londons Kjøbmænd ville gjøre det samme. – Regjeringen har modtaget den Efterretning fra Madras, at i den heftige Storm, af 114 Skibe, der laae paa Rheben, kun 2 kunde redde sig, men at alle de borige forliste med Jndbegreb af en Fregat og et Fløite skib. - Expeditionen mod Java er afgaaet d. 80 April under Sir S. Achmuty og Capit. Brough, ton. Lord Minto er d. 2 Maji gaaet ombord paa Modeste. – D. 18 Nov. Den finske og bothniske Bugt vrimle af franske Capere, der borttage alle Coffardieskibe, som enten ikke kunne gaa under engelsk Convoy eller ere blevne adskilte derfra. De fiendtlige Skibe drive levende Handel med Bygningetømmer, Hamp, Tjære &c., og snart ville Napoleons Arsenaler være opfyldte af disse Artikler, &c. Samme Artikel fra London indeholder en officiel Efterretning om Fægtningen imellem engelske og franske Fregatter i Ostindien. Den engelske Capit. Schomberg, som commanderede Fregatten Astræe, tilstaaer selv, at den franske Fregat Nereide har forsvaret sig fortræffelig. Den i Tamatave undertegnede Capitulation bestaaer af 3 Artikler. Efter samme overgives Fregatten la Nereide ligesom alle Skibe, Fartøier og Eiendom, der findes i Tamatave, Fortet &c. i benævnte Plads til den Officier, der commanderer den engelske Fregat; Officirerne, Equipagerne og Tropperne, der befinde sig i Tamatave eller ombord paa Nereide sendes til Jsle de France og transporteres til Frankrige, uden at de skulle betragtes som Krigsfanger o. s. v. - Paris d. 27 Nov. Efter et Keis. Deeret skal, i FølgeMarineministerens Jndberetning om een af vore Fregatdivisioners Fægtning i Ostindien, Commandanten af Clorinde bringes for Tribunalet, fordi han har taget saa ringe Deel i Fægtningen, fort trukket Livet for Æren, ikke udført sin Sendelse og ikke efterkommet den befaling, at begive sig til Batavia og henbringe der de ham anbetroede Tropper. Ved et Decret af samme Dag har Hs. Maj. befalet at belønne en hæderlig Fægtning 6 Canoneerschalupper har havt med Fienden. En Fransk Caper har taget Paquetbaaden Chesterfield, som seilede fra Weymouth til Jersey, med Passagerer ombord, og ført den til Cherbourg. – J den Keiserlige Franske Artillerieskole i Fere har man prøved en af forhenværende Artillericoberst Villantrie opfunden Haubits, der driver sin Kugle 3000 Tolser (franske Lieues) langt. Ladningen bestaar af 45 til 50 Pd. Krudt, og Kuglen veier 180 Pd. J 30 til 40 Secunder naaer den Maalet.